Елин Пелин
На баба Марта

chitanka.info

Плети, плети, бабо Марто,

изплети ми мартенички,

да ги вържем на ръчички,

да излезем на полето,

да набереме иглика,

кукуряк и минзухарче,

да посрещнем гостенките —

ластовички бързокрили,

кукувица самотница,

кърко щърко жабара,

че ни водят пролетта,

да натопли земята,

да разтупка сърцата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.